( 2ai ) 



le laisent au soleil (quij est moût chaut, e le fait boilir e prendre 

 cnsenble , e devient ausi corne vos le vce's ; e si voz di qe en ceste 

 contrée a si grantcalor et le soleil hi est si caut qe àpoine hi poit 

 l'en sofrir : car je vos di qe se voz metens un ouf en aucunUum , 

 il seroit coit avant qe vos fuissc's aies gueircs longe. Et encore 

 voz fais savoir qe à ceste règne vienent les mercant con lor ne's 

 dou Mangi et d'Arabie et dou Levant , et hi font grandismes 

 mercandies qe il aportent de lor contre'e , e que il enportent puis 

 con lor nés des mercandies de ceste règne. Il hi a de maintes 

 déverses bestes devisées à toutes les autres dou monde : car je voz 

 di qu'il hi a lion noir sanz null autre colleur ne seingne , il hi a 

 papagaus des plusors maineres , car il hi nia * tous blance come 

 nois et ont les pies et le bec vermoil ; et encore il nia vermoil e 

 blance qe sunt la plus bielle couse dou monde à veoir. Il hi nia 

 encore de moût petit qe moût sunt ausint moût biaus. Il hi a 

 encore paonz moût plus biaus et greingnors et d'autre faison qe 

 ne sunt les nostres. Il ont gclines dcAÏsée à les nostres ; et qe voz 

 en diroie ? Il ont toutes couses devisée as les nostres , et sunt 

 plus belles et melliors : car il ne ont nul frut senblable as nostres, 

 ne nulle bestes , ne nul oisiaus , et ce avint por le grant calor qe 

 la ha. Blés ne ont for qe ris. Senblemant il font vin de zucar ; ce 

 est poison moût buen , e fait devenir le ome ivres plus tost qe ne 

 firoit vin des rasmes. Des toutes couses qe bezognc a cors d'omes 

 por vivre en ont en grant abondance e grant merchiés , for qe il 

 ne ont blés se ne ris solemant. Il ont astroilqe asez et bons. Il 

 ont mire qe bien sient gardcre les cors des homes en santé. Il 

 sunt tuit noir masles et femes , et vont tuit nus for qe il se covrent 

 lor nature co moût biaus dras. Il ne tienent à pechiés nul luxurie 

 ne nul pechiés carnaus. Le mariajes font en ceste mainere qe je 

 voz dirai : car il prenent la coisine germaine ; il prenent la feme 

 son père se il morust , c la famé son frère ausint , et cest cos- 

 tumes ont tuit celz de Yndes. Or voz avon contés une partie de 

 ceste roignc , ne autres couses ne hi a qe à mentovoir face , et 



